|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság**  Mihajlo Pupin sugárút 16., 21000 Újvidék  Tel.: +381 21 487 48 76  ounz@vojvodinа.gov.rs | | |
|  | SZÁM: 000146273 2024 09427 001 002 000 001 | KELT: 2024. április 24. |

A tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám – más határozat, 37/2016., 29/2017., 24/2019., 66/2020. és 38/2021. szám) 15.szakasza, 16. szakaszának 5. bekezdése, valamint 24. szakaszának 2. bekezdése, a Vajdaság Autonóm Tartomány 2024. évi költségvetéséről szóló tartományi képviselőházi rendelet (VAT Hivatalos Lapja, 45/2023. szám) 11. szakaszának 6. rovatrendje, valamint 23. szakaszának 1. és 4. bekezdése, továbbá a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi általános és középiskolai oktatási és nevelési programok és projektek finanszírozására és társfinanszírozására történő odaítéléséről szóló szabályzat (VAT Hivatalos Lapja, 7/ 23. és 5/2024. szám) 12. szakasza alapján, továbbá a Vajdaság autonóm tartományi oktatási programok és projektek – a Vajdaság autonóm tartományi általános és középiskolai oktatási programok és projektek – 2024. évi finanszírozására és társfinanszírozására kiírt pályázat (VAT Hivatalos Lapja, 7/2024. szám) lebonyolítását követően, a tartományi oktatási, jogalkotási, közigazgatási és nemzeti kisebbségi – nemzeti közösségi titkár

**HATÁROZATOT**

hoz

**A TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁG KÖLTSÉGVETÉSI ESZKÖZEINEK A VAJDASÁG AUTONÓM TARTOMÁNYI ÁLTALÁNOS ÉS KÖZÉPISKOLAI OKTATÁSI PROGRAMOK ÉS PROJEKTEK 2024. ÉVI FINANSZÍROZÁSÁRA ÉS TÁRSFINANSZÍROZÁSÁRA TÖRTÉNŐ FELOSZTÁSÁRÓL**

**I.**

Jelen határozat megállapítja a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság Autonóm Tartományban az oktatás területén lévő programok és projektek – Vajdaság Autonóm Tartományban az általános és középiskolai oktatási programok és projektek – 2024. évi finanszírozására és társfinanszírozására meghirdetett pályázat (VAT Hivatalos Lapja, 7/2024. szám – a továbbiakban: Pályázat) szerinti felosztását.

**II.**

A Pályázat alapján a jelen határozat I. pontjában foglalt rendeltetésre előirányozott eszközök összege **13.701.000,00 dinár,** míg ebből 13.631.000,00 dinár került felosztásra, az alábbiak szerint:

* az alapfokú oktatási intézmények és regionális központok részére – 7.636.000,00 dinár került elkülönítésre és felosztásra;
* a középfokú oktatási intézmények és regionális központok részére – 3.500.000,00 dinár került elkülönítésre, felosztásra pedig 3.430.000,00 dinár. 70.000, 00 dinár felosztatlan maradt, ugyanis egy középiskola elállt a program/projekt megvalósításától.
* az egyesületek részére, az alapfokú oktatás területén lévő programokra és projektekre – 1.400.000,00 dinár került elkülönítésre és felosztásra;
* az egyesületek részére, a középfokú oktatás területén lévő programokra és projektekre – 1.165.000,00 dinár került elkülönítésre és felosztásra.

Az eszközök jóváhagyásra kerülnek a Vajdaság AT területén működő, a Szerb Köztársaság, a Vajdaság Autonóm Tartomány vagy a helyi önkormányzat által alapított alap- és középfokú oktatási intézményeknek, továbbá az oktatásban foglalkoztatottak szakmai fejlődésével foglalkozó Vajdaság autonóm tartományi székhelyű regionális központoknak, valamint azon Vajdaság autonóm tartományi székhelyű egyesületeknek, amelyek céljai között az oktatás területén végzett tevékenységek is szerepelnek (a továbbiakban: Felhasználók).

**III.**

A jelen határozat II. pontjában foglalt eszközöknek a Vajdaság autonóm tartományi székhelyű intézmények és egyesületek közötti felosztását a jelen határozat mellé kinyomtatott melléklet szemlélteti és annak szerves részét képezi (A Vajdaság autonóm tartományi általános és középiskolai programok és projektek 2024. évi finanszírozását és társfinanszírozását célzó eszközök felosztása – 1-4. számú Táblázat).

**IV.**

A jelen határozat II. pontjában foglalt eszközöket a Vajdaság AT 2024. évi költségvetéséről szóló tartományi képviselőházi rendelet (VAT Hivatalos Lapja, 45/2023. szám) irányozza elő, éspedig a 06 Rovatrend – Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, 2003 Program – Alapfokú oktatás, 1004 Programtevékenység – Az alapfokú oktatás színvonalának emelése, 910 Funkcionális besorolás – Iskoláskor előtti és alapfokú oktatás, 01 00 Finanszírozási forrás – A költségvetés általános bevételei és jövedelmei, 4631 Közgazdasági besorolás – Folyó átutalások a hatalom egyéb szintjeinek és 2004 Program – Középfokú oktatás, 1002 Programtevékenység – A középfokú oktatás színvonalának emelése, 920 Funkcionális besorolás – Középfokú oktatás, 01 00 Finanszírozási forrás – A költségvetés általános bevételei és jövedelmei, 4631 Közgazdasági besorolás – Folyó átutalások a hatalom egyéb szintjeinek keretében, a Vajdaság AT költségvetésébe történő eszközök beáramlásával, illetve a költségvetés fizetőképességének lehetőségeivel összhangban.

**V.**

A jelen határozattal megállapított eszközök felosztásáról a Titkárság **a Felhasználókat értesíti**.

**VI.**

A Titkárság a Felhasználókkal szembeni kötelezettségét **elektronikus aláírással ellátott szerződés alapján** vállalja.

**VII.**

A jelen határozat végleges és ellene jogorvoslat nem nyújtható be.

**VIII.**

A jelen határozat végrehajtásáért a Titkárság Anyagi és Pénzügyi Teendők Főosztálya felelős.

**A határozatot megküldeni:**

1. a Titkárság Anyagi és Pénzügyi Teendők Főosztályának,
2. a Levéltárnak.

**Szakállas Zsolt,**

**TARTOMÁNYI TITKÁR**